ddrg/super_eurlex huggingface dataset:
15.

taip pat teigiamai vertina tai, kad buvo priimtas įstatymas dėl lyčių lygybės, ir ragina Kosovo valdžios institucijas lyčių aspekto integravimą laikyti prioritetu ir užtikrinti, kad valdymo organai ir institucijos rodytų pavyzdį; reiškia susirūpinimą dėl struktūrinių sunkumų, kurie sudaro kliūčių įstatymo įgyvendinimui; išlieka susirūpinęs dėl to, kad nepakankamai moterų eina su sprendimų priėmimu susijusias pareigas; reiškia susirūpinimą dėl to, kad nepadaryta pažangos kovojant su smurtu šeimoje ir smurtu dėl lyties; primygtinai ragina valdžios institucijas viešai paskatinti moteris prabilti ir pranešti apie namuose patirtą smurtą, taip pat ragina sukurti šių moterų apsaugos mechanizmus bei suteikti joms pastogę; reiškia susirūpinimą dėl to, kad labai mažai moterų yra turto savininkės; ragina valdžios institucijas aktyviai siekti užtikrinti moterims nuosavybės teises, be kita ko, kadastro ir registracijos pareigūnams registruojant visus nuosavybės bendrininkus ir vykdant informavimo kampaniją;
27.

palankiai vertina pastarojo meto teisėkūros ir teismo sprendimus, priimtus JAV siekiant apriboti NSA vykdomą masinį sekimą, įskaitant pasiekus dvejų rūmų ir dviejų partijų kompromisą Kongrese be jokių pakeitimų priimtą JAV Laisvės aktą ir Antrosios apygardos apeliacinio teismo (angl. Second Circuit Court of Appeals) sprendimą dėl NSA telefoninių pokalbių duomenų rinkimo programos; vis dėlto apgailestauja dėl to, kad šie sprendimai daugiausia susiję su JAV piliečiais, o ES piliečių padėtis lieka nepakitusi;
90.

palankiai vertina tai, kad priimta 2015–2020 m. Europos saugumo darbotvarkė ir nustatyti kovos su terorizmu, tarpvalstybiniu organizuotu nusikalstamumu ir elektroniniu nusikalstamumu prioritetai, be to, visapusiškai remia vidaus saugumo strategijoje pareikštą Komisijos įsipareigojimą padėti kovoti su užsienio kovotojų ir terorizmo grėsme valstybių narių vidaus saugumui; pabrėžia, kad ES turi kovoti su augančia vietinės kilmės terorizmo grėsme, kurią kelia vadinamieji užsienio kovotojai, t. y. asmenys, kurie vyksta į kitas nei jų gyvenamosios vietos ar pilietybės valstybes siekdami jose vykdyti, planuoti ar rengti teroristinius aktus arba apmokyti teroristus ar dalyvauti teroristų mokymuose, be kita ko, vykstant ginkluotiems konfliktams; sutinka su tuo, kad ES turėtų teikti pirmenybę smurtinio ekstremizmo prevencijai;
17.

apgailestauja dėl to, kad Komisijai teko ištaisyti ir padidinti 42 iš 68 mokėjimo agentūrų, kurių likutinis klaidų lygis viršija 2 %, pateiktą klaidų rodiklį, nepaisant to, kad beveik visas tiesioginių išmokų mokėjimo agentūras sertifikavo ir patvirtino sertifikavimo institucijos, ir nepaisant to, kad dėl 79 iš 82 mokėjimo agentūrų pateiktų patikinimo pareiškimų sertifikavimo įstaigos 2013 m. pateikė besąlyginę nuomonę;
—

atsižvelgdamas į 2014 m. lapkričio mėn. ECB specialųjį leidinį Nr. 157 „Fiskalinio ir makroekonominio disbalanso nustatymas. Neišnaudota sustiprintos ES valdymo sistemos sinergija“ (angl. The identification of fiscal and macroeconomic imbalances – unexploited synergies under the strengthened EU governance framework),
W.

kadangi ES alkoholio strategija sėkmingai prisidėjo prie valstybių narių veiksmų, kuriais siekiama sumažinti alkoholio daromą žalą, visų pirma dėl to, kad buvo keičiamasi geriausia patirtimi, pvz., jaunų žmonių apsaugos, su alkoholiu susijusių kelių eismo įvykių mažinimo ir informuotumo didinimo, švietimo apie alkoholio vartojimą srityse, sukurta bendra duomenų bazė ir vykdoma stebėsena ES lygmeniu, taip pat padėjo geriau koordinuoti Komisijos ir valstybių narių veiksmus, todėl galiausiai Nacionalinės alkoholio politikos ir veiksmų komitetas (angl. CNAPA) parengė veiksmų planą dėl jaunimo girtavimo ir nesaikingo epizodinio girtavimo (2014–2016 m.) (angl. „Action Plan on Youth Drinking and Heavy Episodic Drinking (2014-2016)“);
K.

kadangi 2015 m. vasario 24 d. per demonstraciją dėl maisto ir vaistų trūkumo Tačiros valstijoje San Kristobalyje buvo nušautas 14-metis moksleivis Kluivert Roa; jis tapo pirmąja auka po to, kai buvo leista naudoti šaunamuosius ginklus tokiuose protestuose; kadangi 2015 m. vasario 25 d. Generalinė prokuratūra pareiškė, jog policijos pareigūnas, be kitų nusikaltimų, buvo apkaltintas ir tyčine žmogžudyste;
2.

griežtai ir kategoriškai smerkia visus teroristinius išpuolius, terorizmo skatinimą, tų, kurie dalyvauja teroristinėje veikloje, šlovinimą ir smurtinių ekstremistinių ideologijų propagavimą, nepriklausomai nuo to, kurioje pasaulio vietoje tai vyksta ar yra propaguojama; pabrėžia, kad be saugumo nėra laisvės, o be laisvės nėra saugumo;
E.

kadangi, kaip nurodyta Pasaulio banko ataskaitoje „Turn Down the Heat“, iš dabartinių teršalų išmetimo mažinimo trajektorijų matyti, kad tikėtina, jog per 20–30 metų temperatūra atšils 2 oC, o iki 2100 m. – 4 oC; kadangi JT generalinis sekretorius Ban Ki-Moon pakvietė valstybių vadovus į 2014 m. rugsėjo mėn. vyksiantį aukščiausiojo lygio susitikimą klimato kaitos klausimais, siekiant nustatyti aiškius įsipareigojimus dėl tolesnių su klimato kaita susijusių veiksmų;
B.

kadangi pranešama, kad 2013 m. buvo labiausiai smurtu pažymėti metai per visą Bangladešo istoriją jam atgavus nepriklausomybę, kad ypač per pasirengimo rinkimams ir rinkimų etapus daugiausia vadovaujant opozicijai plačiai paplito smurtas, blokados, streikai ir rinkėjų bauginimas, ir kad nuo 2013 m. pradžios 300 žmonių buvo nužudyta, įskaitant bent 18 rinkimų dieną, ir dėl to paralyžiuota trapi Bangladešo ekonomika;
L.

kadangi Azerbaidžano valdžios institucijos neatsižvelgė į Europos Tarybos Europos Komisijos „Demokratija per teisę“ (Venecijos komisija) nuomones apie įstatymus, susijusius su susirinkimų ir asociacijų laisve, teise burtis į politines partijas ir garbės ir orumo apsauga; kadangi be to, jie tinkamai neatsižvelgė į Europos Tarybos žmogaus teisių komisaro vizito į šalį išvadas;
B.

kadangi, remiantis ta pačia prognoze, nedarbas euro zonoje nuo 10,2 proc. 2011 m. pabaigoje padidėjo iki 11,4 proc. 2012 m. pabaigoje ir 2013 m. gali dar padidėti iki 12,2 proc., o po to vėl šiek sumažėti 2014 m., be to, pastebimi dideli skirtumai euro zonos šalyse – nedarbo rodiklis juose siekia nuo 4,3 iki 25 proc., o jaunimo nedarbo procentiniai rodikliai dar didesni ir gerokai padidėjo minimu laikotarpiu;
—

atsižvelgdamas į 2011 m. Europos gyvenimo ir darbo sąlygų gerinimo fondo ataskaitą „Darbiniai santykiai ir tvarumas. Socialinių partnerių vaidmuo pereinant prie ekologiškos ekonomikos“ (angl. „Industrial relations and sustainability: the role of social partners in the transition towards a green economy“),
24.

reiškia susirūpinimą dėl to, kad kovos su korupcija ir organizuotu nusikalstamumu srityje nematyti didesnės pažangos; ragina Kosovo valdžios institucijas parodyti tikrą politinę valią ir drąsą kovoti su aukšto rango pareigūnų korupcija ir parodyti daugiau skaidrumo ir valdysenos, be kita ko, koordinuojant Kosovo policijos pajėgas ir teisminę valdžią; pakartoja savo susirūpinimą dėl aukšto organizuoto nusikalstamumo lygio Šiaurės Kosove, atkreipia dėmesį į tai, kad vyriausybė priėmė kovos su korupcija strategiją; mano, kad Kosovas šią strategiją turi priimti ir įgyvendinti, prisiimdamas rimtus įsipareigojimus; reiškia susirūpinimą dėl to, kad šalis aktyviai nedalyvauja Europolo ir Interpolo veikloje, nes Kosovo valstybingumą pripažįsta ne visos valstybės narės, ir ragina valstybes nares palengvinti EULEX, Europolo ir Interpolo bendradarbiavimą ir siekti galimybių įtraukti Kosovą į Europolą ir Interpolą, suteikiant bent stebėtojo statusą;
48.

pabrėžia, kad, atsižvelgiant į tai, jog dabartinė infrastruktūra pasenusi, pagal kiekvieną Komisijos komunikato dėl veiksmų plano iki 2050 m. scenarijų prireiks didžiulių investicijų; pažymi, kad pagal kiekvieną scenarijų iki 2030 m. padidės energijos kainos; be to, pažymi, kad Komisija tvirtina, kad sparčiausiai kainos jau auga pagal bazinį scenarijų, nes toks augimas susijęs su planais per ateinančius 20 metų pakeisti jau beveik visai nusidėvėjusius senus elektros energijos gamybos įrenginius;
10.

atkreipia dėmesį į bendrą Komisijos ketinimą netaikyti pranešimo reikalavimo didesniam skaičiui priemonių; ypač pabrėžia, kad į Komisijos pasiūlymą įtrauktos nuostatos, pagal kurias įgaliojimus suteikiantis reglamentas taikomas pagalbai, kuri teikiama kultūrai, ir pagalbai, kuria padengiami gaivalinių nelaimių sukelti nuostoliai; vis dėlto pažymi, kad valstybės narės turės užtikrinti ex ante atitiktį valstybės pagalbos de minimis priemonių ir bendrosios išimties schemų taisyklėms, kad išlaikytų pakankamą kontrolės lygį, o Komisija toliau vykdys tokių atvejų ex post kontrolę; pabrėžia, kad dėl to valstybės pagalba negali padidėti; ragina Komisiją užtikrinti, kad valstybės pagalba per ilgą laikotarpį būtų sumažinta;
4.

pritaria tam, kad Danija pateikė paraišką; tačiau apgailestauja dėl to, kad, nors EGF lėšos buvo keletą kartų sėkmingai mobilizuotos Danijos reikmėms vadovaujantis ir su prekyba, ir su krize susijusiais kriterijais, Danija yra viena iš šalių, keliančių pavojų EGF ateičiai po 2013 m. ir blokuojančių dėl krizės nukrypti leidžiančios nuostatos galiojimo pratęsimą; be to, išreiškia susirūpinimą dėl to, kad Danija teikia paraišką dėl EGF fondo lėšų mobilizavimo „Flextronics International Denmark“, kurią įsteigė Singapūre registruota „Flextronics International Ltd.“, kuri perkelia savo įrenginius į Aziją, reikmėms;
16.

ragina visas ES institucijas į savo rizikos analizę ir krizių valdymo planus įtraukti kibernetinių krizių valdymo klausimą; be to, ragina visas ES institucijas visiems savo darbuotojams rengti informuotumo didinimo mokymus kibernetinio saugumo klausimais; siūlo kartą per metus panašiai kaip avarines pratybas rengti kibernetines pratybas;
20.

primygtinai ragina Baltarusijos valdžios institucijas, turint mintyje 2012 m. parlamento rinkimus, vykdyti rinkimų įstatymo ir praktikos reformą atsižvelgiant į visą ESBO bei Demokratinių institucijų ir žmogaus teisių biuro, taip pat Europos komisijos už demokratiją per teisę (angl. European Commission for Democracy through Law) rekomendacijų rinkinį, ir drauge veikti laikantis visų tarptautinių demokratinių normų ir standartų;
5.

pabrėžia pagalbos iškvietos naudą ne tik dėl veiksmingesnio incidentų valdymo, dėl to, kad ji padeda mažinti dėl avarijų susidarančias spūstis ir išvengti kitų nelaimingų atsitikimų toje pačioje avarijos vietoje, bet ir dėl to, kad greičiau atvyksta pagalbą teikiančios tarnybos, todėl sumažinamas kelių eismo nelaimėse žūvančių žmonių skaičius ir palengvinami per jas patiriamų sužalojimų padariniai, šiuo būdu sustiprinamas europiečių pasitikėjimas pagalbos tarnybomis keliaujant kitose valstybėse narėse;
I.

kadangi decentralizuotos vandens infrastruktūros plėtra yra būtina aprūpinimo vandeniu saugumo Afrikoje ir Tūkstantmečio vystymosi tikslų įgyvendinimo sąlyga; kadangi norint užtikrinti patikimą vandens tiekimą per sausras ir sulaikyti per didelį vandens kiekį per potvynius reikia patobulinti jo saugojimo būdus; kadangi Afrikoje vidutinė vienam žmogui tenkanti vandens saugojimo talpa yra apytiksliai 200 kubinių metrų per metus, o tai yra gerokai mažiau negu kitų regionų besivystančiose šalyse,
39.

pakartoja savo įsipareigojimą transatlantinei partnerystei, kuri yra ES išorės veiksmų dalis ir vienas iš pagrindinių ramsčių; be to, ragina ES dar kartą patvirtinti savo įsipareigojimą dėl transatlantinės partnerystės su JAV ir tikslą sukurti transatlantinę rinką be jokių kliūčių, kuris turėtų suteikti pagrindą tvirtesnei transatlantinei partnerystei; ragina Komisijos pirmininko pavaduotoją-vyriausiąją įgaliotinę siekti geriau derinti ir plėtoti ES ir JAV, jos artimiausios sąjungininkės ir strateginės partnerės, bendradarbiavimą; prašo ją užtikrinti, kad ES veiktų kaip nuosekli, aktyvi ir lygiavertė, tačiau savarankiška JAV partnerė, be kita ko, gerinant saugumą ir stabilumą pasaulyje, skatinant taiką ir pagarbą žmogaus teisėms; be to, ragina laikytis bendro požiūrio į tokius pasaulinius iššūkius, kaip branduolinio ginklo platinimas, terorizmas, klimato kaita ir energetinis saugumas, taip pat į pasaulio valdymą remiant ir pertvarkant tarptautines institucijas ir skatinant pagarbą tarptautinei teisei, ir į taikų konfliktų sprendimą; ragina Komisijos pirmininko pavaduotoją-vyriausiąją įgaliotinę atidžiai derinti ES ir JAV veiksmus bei užtikrinti jų sąveiką siekiant stabilumo ir saugumo Europos žemyne ir visame pasaulyje; šio tikslo turėtų būti siekiama tinkamai bendradarbiaujant su atitinkamais veikėjais, kaip antai Rusija, Kinija, Indija, Turkija, ir atsižvelgiant į siekį užtikrinti stabilumą didesnėje dalyje Artimųjų Rytų, Viduržemio jūros regione, Irane, Afganistane ir Pakistane;
S.

kadangi ir vyrų, ir moterų užimtumo lygis kaimo vietovėse mažesnis, be to, didelė dalis moterų niekada nedirba oficialiojoje darbo rinkoje ir dėl to nėra registruotos kaip bedarbės, nei įtraukiamos į nedarbo statistiką, o tai sudaro finansinių ir teisinių problemų norint pasinaudoti teise į motinystės atostogas ir laikino nedarbingumo pripažinimu ligos laikotarpiu, siekiant įgyti teisę į pensiją ir prieigą prie socialinio draudimo, taip pat sudaro problemų ištuokos atveju; kadangi kaimo vietovės nukenčia dėl to, kad trūksta galimybių gauti aukštos kvalifikacijos darbą,
5.

Pirmasis Europos piliečių iniciatyvos etapas prasideda tada, kai piliečių iniciatyvos organizatoriai įregistruoja piliečių iniciatyvą Komisijoje, ir baigiasi tada, kai Komisija priima oficialų sprendimą dėl piliečių iniciatyvos registravimo rezultatų. Šio etapo bruožai yra šie: a) Europos piliečių iniciatyvą jos organizatoriai turi tinkamai įregistruoti Komisijoje. Registruojant nurodoma kiekvieno organizatoriaus (-ės) pavardė, gimimo data, pilietybė ir gyvenamosios vietos adresas bei tikslus piliečių iniciatyvos tekstas, parašytas viena iš Europos Sąjungos oficialių kalbų, b) Komisija patikrina oficialų įregistruotos piliečių iniciatyvos leistinumą. Piliečių iniciatyva yra formaliai leistina, jei ji atitinka keturias sąlygas: — šia iniciatyva Europos Komisija raginama pateikti Europos Sąjungai pasiūlymą dėl teisės akto priėmimo, — Europos Sąjungai pagal Sutartis, kurios sudaro Europos Sąjungos teisinį pagrindą, suteikta kompetencija priimti teisės aktą šiuo klausimu, — Europos Komisijai pagal Sutartis, kurios sudaro Europos Sąjungos teisinį pagrindą, suteikiami įgaliojimai teikti pasiūlymą dėl teisės aktą šiuo klausimu, — prašomas parengti teisės aktas akivaizdžiai neprieštarauja jokiems Europos Sąjungoje taikomų teisės aktų principams. Pagal Europos Sąjungos pagrindinių teisių chartijos 41 straipsnį Komisija organizatoriams teikia visą reikalingą paramą siekiant užtikrinti, kad visos įregistruotos iniciatyvos yra leistinos. Be to, Komisija informuoja piliečių iniciatyvos organizatorius apie einamuosius ar planuojamus teisėkūros pasiūlymus atitinkamos piliečių iniciatyvos iškeltais klausimais ir apie jau sėkmingai įregistruotas piliečių iniciatyvas, kurios visiškai arba iš dalies susijusios su tais klausimais. c) per du mėnesius po piliečių iniciatyvos įregistravimo Komisija privalo priimti sprendimą, ar iniciatyva leistina ir ar galima ją įregistruoti. Atsisakyti registruoti galima tik dėl teisinių priežasčių ir jokiu būdu ne dėl politinio tikslingumo priežasčių, d) sprendimas yra skirtas ir individualiai organizatoriams, ir visuomenei. Apie jį informuojami organizatoriai ir jis skelbiamas Oficialiajame leidinyje. Europos Parlamentas, Taryba ir valstybės narės nedelsiant informuojamos apie sprendimą, e) sprendimą gali patikrinti Europos Sąjungos Teisingumo Teismas ir Europos ombudsmenas pagal atitinkamas Europos Sąjungos teisės nuostatas. Atitinkamai, jei Komisija tokio sprendimo nepriima, taikomos tos pačios nuostatos, f) Komisija savo tinklalapyje pateikia viešai prieinamą visų sėkmingai įregistruotų piliečių iniciatyvų sąrašą, g) piliečių iniciatyvos organizatoriai gali bet kada atsisakyti savo iniciatyvos. Tokiu atveju ji laikoma neįregistruota ir išbraukiama iš minėto Komisijos sąrašo.
6.

vis dėlto mano, kad Žalioji knyga parengta nepakankamai ambicingai, kadangi joje nėra nei konkrečios teritorinės sanglaudos, nei jos tikslo apibrėžties, taigi faktiškai nesistengiama labiau įsigilinti į šią naują sąvoką, o tai būtina norint veiksmingai mažinti regionų skirtumus; be to, apgailestauja, kad Žaliojoje knygoje nepaaiškinama, kaip ketinama įtraukti teritorinę sanglaudą į šiuo metu vykdomą sanglaudos politiką arba kokiomis metodinėmis priemonėmis ar ištekliais rengiamasi naudotis siekiant paversti teritorinės sanglaudos principų sistemą veiksmingomis priemonėmis, kurios būtų praktiškai pritaikytos per kitą programavimo laikotarpį;
18.

apgailestauja dėl to, kad susidaro įspūdis, jog ribojamos prieglobsčio prašytojų ir imigrantų galimybės gauti nemokamą teisinę pagalbą ir kad kartais tik pateikiamas advokatų pavardžių sąrašas, ir dėl to pakankamai finansinių išteklių neturintys asmenys lieka be pagalbos;
P.

kadangi autentiško dokumento instituto nėra bendrosios teisės sistemose, pvz., Anglijos ir Velso teisėje, arba Šiaurės šalyse; kadangi Anglijoje ir Velse veikia advokatai (solicitors), kurie atlieka notarų funkcijas, taip pat profesionalūs notarai (scrivener notaries), vis dėlto šie teisininkai tegali patvirtinti parašus, bet negali sudaryti autentiškų dokumentų, taigi priimant teisės aktus, skirtus Europos autentiškiems dokumentams, būtina pasirūpinti, kad šiuo klausimu nekiltų painiavos; kadangi dėl to reikia imtis būtinų atsargumo priemonių, siekiant užtikrinti, kad autentiškų dokumentų nebūtų galima naudoti šalyse, kuriose šių dokumentų negali sudaryti šių šalių piliečiai apeidami procedūras, nustatytas šių šalių teisės sistemose (pvz., tvirtinant testamentus); kadangi, be to, siekiant didinti valstybių narių, kuriose autentiškų dokumentų nėra, teisininkų informuotumą, Komisija turėtų pradėti atitinkamą informavimo kampaniją ir turi būti dedamos visos pastangos siekiant užtikrinti, kad bendrosios teisės teisininkai žinotų apie civilinės teisės valstybės pareigūnų atliekamą darbą ir apie naudą, susijusią su teisiniu tikrumu, kurios gali turėti jų klientai, naudojantys autentiškus dokumentus sandoriuose, kuriuos jie ketina sudaryti šią priemonę naudojančiose šalyse; kadangi taip pabrėžiama, kaip ne kartą nurodė Parlamento Teisės reikalų komitetas, jog būtini visos Europos profesionalių teisininkų tinklai, informavimo kampanijos bei dalykiniai ir bendro pobūdžio mokymai, kuriuos Komisija raginama skatinti,
B.

kadangi avininkystės ir ožkininkystės, įskaitant tradicinių veislių laikymą, vaidmuo aplinkai labai svarbus ir apima natūralią mažiau našių vietovių priežiūrą bei kraštovaizdžio ir jautrių ekosistemų apsaugą; kadangi avininkystė ir ožkininkystė padėjo per šimtmečius išsaugoti natūralius ganyklų plotus; be to, kadangi tam tikri gyvulių mitybos polinkiai (iš kurių labai svarbus ganymas) taip pat padeda išlaikyti augalijos biologinę įvairovę, saugoti laukinę gyvūniją ir pašalinti iš natūralių plotų sudžiūvusius augalus, kurie yra pagrindinis gaisrų prevencijos veiksnys Viduržemio jūros baseino šalyse,
19.

be to, kalbėdamas apie transporto priemonių valdytojų civilinės atsakomybės draudimą, mano, kad privalomasis teisinių išlaidų draudimas tikrai neskatins spręsti ginčus neteisminio susitarimo būdu – dėl to gali padidėti teisme nagrinėjamų bylų skaičius ir nepagrįstai padaugėti darbo teismams, taip pat gali būti sutrikdytas esamos ir besivystančios teisinių išlaidų draudimo rinkos veikimas;
65.

ragina valstybes nares, siekiant vykdyti smurto, rasizmo ir ksenofobijos prevenciją ir su jais kovoti per sporto renginius, skatinti policijos tarnybų, sirgalių grupių, vietos kovos su smurtu grupių bei ekspertų ir už sportą atsakingų valdžios institucijų keitimąsi gerąja patirtimi ir prieinama informacija siekiant išvengti be spręsti prievartos, rasizmo ir ksenofobijos atvejus; prašo valstybes nares, siekiant vykdyti smurto, rasizmo ir ksenofobijos prevenciją ir su jais kovoti per sporto renginius, skatinti policijos tarnybų ir už sportą atsakingų valdžios institucijų keitimąsi gerąja patirtimi ir prieinama informacija apie pavojų keliančius sirgalius, remtis valstybių narių ir Europos lygmeniu šioje srityje sukaupta varžybų organizatorių ir klubų patirtimi siekiant užtikrinti, kad valstybės institucijos ir varžybų organizatoriai pasiektų užtikrintų minimalius įgyvendinimo procedūrų standartus, ir pritaikyti saugumo planus; pabrėžia poreikį ne tik tvirtinti prevencines, atgrasančias ir represines priemones, bet ir sudaryti sąlygas taikyti universalesnį rizikos per sporto renginius vertinimo metodą, kad visos interesų grupės būtų skatinamos vadovautis specialia strategija, pagal kurią būtų remiami nerepresiniai problemų sprendimo aspektai, ypač daug dėmesio skiriant švietimui ir lavinimui, taip pat pažangiausios patirties mainams;
—

atsižvelgdamas į Žmogaus teisių stebėjimo organizacijos 2005 m. kovo mėn. publikaciją „Teisingumo paieškos. Baudžiamoji atsakomybė už seksualinį smurtą Kongo kare“(angl. „Seeking Justice. The Prosecution of Sexual Violence in the Congo War“),
5.

remdamasis Audito Rūmų ataskaita, atkreipia dėmesį į 2020 m. mokėjimų biudžetą, kuris buvo prieinamas programos „Horizontas 2020“ projektams; taip pat atkreipia dėmesį į tai, kad dėl COVID-19 pandemijos sulėtėjo dotacijos susitarimų partneriams sudarymas, be to, 2018–2019 m. buvo nepakankamai vykdomi dotacijos susitarimai nariams; taip pat pažymi, kad dėl to buvo susigrąžinta daug permokėtų išankstinio finansavimo lėšų, taigi veiklos mokėjimų asignavimai (vidaus asignuotųjų pajamų lėšos) 2020 m. išaugo iki 22 572 214 EUR; be to, pažymi, kad ši padėtis neigiamai paveikė veiklos mokėjimų biudžeto įgyvendinimo lygį, kuris 2020 m. pabaigoje siekė 82,6 % (palyginti su 97,2 % 2019 m.); remdamasis Audito Rūmų ataskaita pažymi ir tai, kad, priešingai, nei numatyta pagal Bendrosios įmonės finansines taisykles, prieš panaudodama metų mokėjimų asignavimus, ji ne iki galo panaudojo ankstesnių metų asignavimus, kurie sudarė apie 13 300 000 EUR ir buvo iš naujo įrašyti į 2020 m. veiklos biudžetą; atkreipia dėmesį į Bendrosios įmonės atsakymą, kad 2020 m. pradžioje jos mokėjimų kreditai buvo siejami tik su C1 finansavimo šaltiniais ir kad, atlikus pirmąjį metų biudžeto pakeitimą, nepanaudoti asignavimai 2020 m. gegužės mėn. buvo reaktyvuoti kaip C2 lėšos; vis dėlto atkreipia dėmesį į paaiškinimą, kad pagal Komisijos dotacijų valdymo priemonę prioritetas nėra teikiamas C2 lėšų naudojimui be rankinės intervencijos atliekant kiekvieną mokėjimą, taigi pirmiausia naudotini C1 asignavimai; be to, remdamasis Bendrosios įmonės atsakymu pažymi, kad ji planavo panaudoti C2 lėšas papildomam išankstiniam finansavimui pagal 2020–2021 m. dotacijos susitarimą nariams paskutiniaisiais 2020 m. mėnesiais išmokėti ir kad vis dėlto kai kuriuos iš šių mokėjimų teko atidėti iki 2021 m. pradžios; taip pat pažymi, jog Bendroji įmonė pradės taikyti papildomas stebėsenos priemones, siekdama užtikrinti, kad reaktyvuotosios lėšos būtų panaudotos pirmiausia; ragina Bendrąją įmonę informuoti biudžeto įvykdymą tvirtinančią instituciją apie visus pokyčius šiuo klausimu;
21.

pažymi, kad su Agentūros veikla susiję nustatyti mokesčiai ir rinkliavos yra per maži, kad ji galėtų tinkamai finansuoti savo užduotis; be to, pabrėžia, kad Agentūra susiduria su apribojimais ne vien biudžeto požiūriu, bet ir dėl pareigybių sąrašo, kuriame nustatyta žmogiškųjų išteklių riba – 148 nuolatiniai darbuotojai; pažymi, kad Agentūra turi 144 nuolatinius darbuotojus, ir ragina Komisiją padidinti leidžiamą didžiausią darbuotojų skaičių;
pažymi, kad, remiantis Audito Rūmų ataskaita, vidinėms užduotims atlikti Agentūra pasitelkė nenuolatinius arba laikinuosius darbuotojus, kurie sudaro 29 proc. visų darbuotojų, ir tai yra daugiau nei ankstesniaisiais metais, be to, Audito Rūmų teigimu, šis skaičius yra padidėjusios priklausomybės nuo laikinųjų darbuotojų rodiklis; pažymi, kad 2019 m. Agentūra už šias paslaugas atsiskaityti skyrė apie 923 000 EUR – 5,60 proc. Agentūros biudžeto; taip pat pažymi, kad Audito Rūmai nepateikė pastabų dėl Direktyvos 2008/104/EB ( 3 ) dėl darbo per laikinojo įdarbinimo įmones taikymo Sąjungos agentūroms, nes laukiama bylos nagrinėjimo Teisingumo Teisme;